《文显和答旦字韵诗再用前韵寄文显》
宋代·赵蕃

忆昔追随昏复旦，负郭虽赊足忘倦。
别之未觉梦魂疏，但恨有忘音信断。
世间变化何不有，深谷宁须问高岸。
我今瘦骨立如山，君亦童头不能乱。
君不见箪瓢自乐保清名，富贵失忘多远窜。
千年青史固茫茫，精意所关唯此段。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。